b'\n_START_ARTICLE_\nGeorge Bizos\n_START_PARAGRAPH_\nGeorge Bizos (s. 1928 Kreikka) on etel\xc3\xa4afrikkalainen ihmisoikeusaktivisti ja lakimies. Bizos pakeni kotimaastaan Kreikasta natsi-Saksan miehityksen tielt\xc3\xa4 vuonna 1941 ja asettui perheineen Johannesburgiin 13-vuotiaana. H\xc3\xa4n valmistui lakimieheksi Witwatersrandin yliopistosta ja aloitti ty\xc3\xb6ns\xc3\xa4 juristina vuonna 1954. Bizos toimi useiden apartheidin vastaisten aktivistien, muun muassa Nelson Mandelan ja Oliver Tambon lakimiehen\xc3\xa4 1950- ja 1960-luvulla. Bizos kuului my\xc3\xb6s Rivonian oikeudenk\xc3\xa4ynniss\xc3\xa4 muun muassa Mandelaa, Walter Sisulua ja Govan Mbeki\xc3\xa4 puolustaneeseen asianajajaryhm\xc3\xa4\xc3\xa4n._NEWLINE_Apartheidin p\xc3\xa4\xc3\xa4ttymisen j\xc3\xa4lkeen Mandela nimitti Bizosin komiteaan, joka suositteli uusia j\xc3\xa4seni\xc3\xa4 maan oikeuslaitokseen sen uudistamiseksi apartheidin j\xc3\xa4ljilt\xc3\xa4. Bizos on kirjoittanut kaksi kirjaa: omael\xc3\xa4m\xc3\xa4kerrallisen teoksen Odyssey to Freedom sek\xc3\xa4 No One to Blame? \xe2\x80\x93 In Pursuit of Justice in South Africa'